stanford-oval/wikipedia huggingface dataset:
קו רונג

| --- | --- |

 נתונים גאוגרפיים
 מיקום:  מפרץ תאילנד 
 קואורדינטות:  10°42′00″N 103°14′00″E﻿ / ﻿10.7°N 103.23333333°E﻿ / 10.7; 103.23333333
 שטח:  78±1 קילומטר רבוע
 אורך:  15±1 קילומטר
 רוחב:  9 קילומטר
 נתונים מדיניים
 מדינה:  קמבודיה 
 אוכלוסייה:  1,100
  (למפת קמבודיה מוגדלת) פנום פן סריי סיסופון באטאמבאנג סיאם ריפ קמפונג צ'אם סיהאנוקוויל קמפוט קמפונג צ'נאנג וייטנאם לאוס תאילנד מפרץ תאילנד  מפרץ טונקין קו רונג(למפת קמבודיה רגילה) פנום פן סריי סיסופון באטאמבאנג סיאם ריפ קמפונג צ'אם סיהאנוקוויל קמפוט קמפונג צ'נאנג וייטנאם לאוס תאילנד מפרץ תאילנד  מפרץ טונקין קו רונג
 
חוף לבן בקו רונג
קו רונג (בקמרית: កោះរ៉ុង, באותיות לטיניות: Kaôh Rōng או Kos Rong), הוא האי השני בגודלו בקמבודיה. מקור המילה רונג הוא ככל הנראה במונח ישן שמשמעותו מערה או מנהרה (קמרית: រូង — רונג), על אף שחלק מתושבי האי סבורים כי רונג הוא למעשה שם של דמות היסטורית. לחלופין, קיימת אפשרות שמשמעות המילה בקמרית ישנה היא מקלט, היוצרת את שמו האפשרי של המקום, אי המקלט.
קו רונג מהווה את הנפה (סאנגקט) החמישית, במחוז (קרונג) פריאה סיהאנוק (המכונה גם מיטאקפיאפ), שנמצא בפרובינציה פריאה סיהאנוק. האי ממוקם במרחק של כ-25 קילומטרים מהחוף במפרץ תאילנד, ושטחו משתרע על כ-78 קילומטרים מרובעים. מתוך 61 הקילומטרים המהווים את היקפו, 43 הם חופים. על האי מתקיימות ארבע קהילות כפריות: קו טואיץ' (Koh Tuich), דואאום ד'קיו (Doeum D'keuw), פרק סוואי (Prek Svay) וסוק סאן (Sok San). בשנים האחרונות האי מאכלס מספר הולך וגדל של זרים המנהלים בתי-הארחה ובקתות נופש, אך מספרם עדיין קטן. הקצה הדרום-מזרחי של האי, הנמצא בסמוך למקום מושבה של קהילת קו טואיץ', משמש כנקודת הכניסה אליו והפך למרכז ההתיישבות המפותח ביותר באי. על אף המחסור בתשתיות בסיסיות ביותר באי, תחבורה באמצעות סירות מנוע היא הכרחית בקרב תושבי האי ותייריו, הפזורים בין החופים הרבים שבו.
האי קו רונג הוא נפה חדשה יחסית, שנוסדה בשנת 2000. במטרה לזרז את התפתחותו של האי, יזמה ממשלת קמבודיה מכרז לזיכיון על אדמתו, במסגרתו זכה איחוד קמבודי בשם "הקבוצה המלכותית" בחכירה של האי לתקופה של 99 שנים. ב-2008 חשף האיחוד את תוכניתו להפוך את האי ל"אתר הנופש המתכונן-סביבתית הראשון של אסיה".
גאוגרפיה

קו רונג הוא האי הגדול ביותר מבין האיים הסמוכים לחופי סיהאנוקוויל שבמפרץ תאילנד. צורתו המאורכת משתרעת מדרום-מזרח לצפון-מערב, על פני שטח של כ-78 קמ"ר. השטח מאופיין באדמה הררית בעיקר, כאשר בחלקו הצפון-מערבי של האי נמצא הר גדול במיוחד בגובה 316 מ'. הגבעות מספקות מים עבור אינספור הנחלים ושפכי הנהרות שבאי. פנים האי מיוער כמעט לחלוטין, ומסתיר בתוכו מספר מפלים עונתיים. חופים שקטים מהווים את מירב היקפו של האי (כ-43 ק"מ). מספרם הוא לא פחות מ-23 חופים מגוונים באורכים ובצבעים שונים, מלבן-בז' (בעיקר) ועד חול-ים ורדרד, לאורך רוב קו החוף. מפרצים, לשונות יבשה בולטות וסלעים מרשימים שנוצרו מאבני-חול יוצרים יחד את הנוף המרשים של האי. החוף הדרומי, החשוף לפגעי מזג האוויר ולים הפתוח, מרהיב במיוחד, ואילו החוף המזרחי, הפונה לכיוון היבשה, מאופיין ברצף של גבעות חלקות, המשופעות במתינות כלפי חופים מקושתים, לשונות-ים ומפרצים. מספר איונים קטנים ושוניות רבות מספקים שפע של סביבות טבעיות למגוון רחב של בעלי חיים ימיים. מרכז האי הוא מעין "חגורה" שטוחה של משקעים המחברת בין שני גושי ההרים בדרום-מזרח ובצפון-מערב האי, ומתקיימת בה סוואנה קטנה.
אף על פי שרוב שטחו של האי עודנו מכוסה ביער, שנים רבות של כריתה בלתי חוקית השפיעה מאוד על איכות הג'ונגל שבו. עצי ענק עתיקים, שקצב גדילתם איטי הפכו להיות נדירים, עצי היער המגוונים המקוריים נעלמים ומוחלפים בהדרגה בגידולים חד-זניים מסחריים כגון קוקוס ושמן דקלים, במיוחד לאורך החוף ובשפלה.
מדרום-מזרח לקו רונג שוכן האי הקטן קו טואיץ', ומצפון-מזרח שוכנים האיים התאומים של קו סונג-סאה. מדרום לאי שוכן האי קו קואון, שאינו מיושב, ואחריו האי קו רונג סנלואם. חמשת האיים הללו מרכיבים יחד את הנפה החמישית (סאנגקאט 5) של מחוז מיטאקפיאפ.
היסטוריה

לפני שנת 2000 לא תועדה כל התיישבות על קו רונג. משנת 1960 ועד 1975, האי נוהל ונשלט על ידי שני מוסדות, הנמל הריבוני של סיהאנוקוויל ורשות חיל-הים. בזמן שלטונו של פול פוט בקמבודיה (1975–1979) אף אדם לא חי באי, ולא התקיימו פעילויות דיג מאורגנות. בין השנים 1979 ו-2000 האתר כולו נשלט על ידי רשות חיל-הים.
מאז שנת 2000, אגף הדיג הוא הרשות העיקרית האחראית למשאבי המים באזור האי. אגף הדיג עובד בשיתוף פעולה עם רשויות מקומיות, קהילות, דייגים מקומיים וארגונים לא-ממשלתיים לשימור המשאבים.
חוקר הטבע הנרי מוהוט כתב את הדברים הבאים בספרו מסעות בחלקיה הפנימיים של הודו-סין, 1864, במהלך דרכו מבנגקוק לקמפוט, כיום וחצי טרם ההגעה לקמפוט: ”תוך זמן קצר נשכחו ממני קשיי חלקו הראשון של מסענו, ומצאתי נחמה מספקת במראה המרהיב שנגלה אלינו, קבוצת איים יפהפיים על פניהם חלפנו.”
היישוב והתשתיות באי

ישנם ארבעה כפרים מובחנים בקו רונג— קו טואיץ' בדרום-מזרח, פרק סוואי ודואאום ד'קיו (Doeum D'keuw) במזרח ובצפון-מזרח והכפר סוק סאן בצפון-מערב. רוב התושבים מתפרנסים מדיג (70%) ומגידול יבולים בקנה מידה קטן (30%). אולם, מספר הולך וגדל של תושבים מוצא עבודות בענף התיירות, שהיקפיו במקום גדלים. הדבר נכון במיוחד עבור תושבי הכפר קו טואיץ', בו מספר עסקי התיירות עולה כיום על מספרם של בתי המגורים.
פרט לשבילים צרים בג'ונגל, אשר רבים מהם נוצרו באופן בלתי חוקי על ידי חוטבי עצים ואינם מובילים לשום מקום, לא קיימת כלל באי מערכת תחבורה. פנים האי, שנותר לא-מאוכלס, תחום על ידי כפרים ועיירות נופש המפוזרות לאורך קו החוף, ולכן, למרבה הנוחות כל קווי התחבורה עוברים במסלולים ימיים. נכון ל-2016, תושבים ומבקרים יכולים ליהנות מרשת מעבורות ימיות מוצלחת.
בספטמבר 2012 האי חובר לראשונה לרשת האינטרנט היבשתית של סיהאנוקוויל. "הקבוצה המלכותית" התקינה במפרץ כבל פיברגלס תת-ימי באורך של כמעט 30 ק"מ, אולם אף לא אחת מהתוכניות התשתיתיות לא החלו. אודות עניין זה נכתב בעיתון פנום פן פוסט כי "התוכניות לבניית נמל תעופה בינלאומי באי הן מעורפלות".
הישרדות

האי שימש מספר פעמים כאתר צילומים לתוכנית המציאות הפופולרית הישרדות. בשנת 2012 צולמה בשטח קו רונג מהדורה מיוחדת של התוכנית קו-לאנטה, הגרסה הצרפתית לתוכנית, בסמוך לכפר סוק סאן. צוות התוכנית שב לאי ב-2013 לצורך צילום מהדורה נוספת של התוכנית, אולם הצילומים נקטעו לאחר מותו של אחד המתמודדים. ב-2016 הושלם צילומה של מהדורה רגילה של התוכנית באי.
לאחרונה, גרסתה האמריקאית של הישרדות הפיקה את העונה ה-31 של התוכנית (הישרדות: קמבודיה - הזדמנות שנייה) וכן את העונה ה-32 שלה (הישרדות: קאו רונג) שצולמו על האי במשך ארבעה חודשים בין מרץ ליולי 2015. גם הגרסה השוודית של הישרדות, משלחת רובינסון, צולמה בקו רונג.
ראו גם

מחוזות קמבודיה
הערות שוליים

↑  Google Translate, translate.google.com
↑  Lina Goldberg, Island-hopping off Cambodia’s coast, BBC - Travel, ‏25 ביוני, 2012
↑  Koh Rong Island - Cambodia OFFICIAL WEBSITE, www.kohrongisland.org
↑  List of Islands | Island Wild Life Cambodia, kohrong-sanloem.com (ארכיון)
↑  Volunteer Internship in Marine Conservation and Research, www.marineconservationcambodia.org
↑  Henri Mouhot, Travels in the Central Parts of Indo-China (Siam), Cambodia, and Laos (Vol. 1 of 2)During the Years 1858, 1859, and 1860, Project Gutenberg, 2014-08-11
↑  Local villages | Island Wild Life Cambodia, kohrong-sanloem.com
↑  Local villages | Island Wild Life Cambodia, kohrong-sanloem.com
↑  ppp_webadmin (2013-04-05). "Koh Rong airport plans foggy". Phnom Penh Post. נבדק ב-2017-01-14.
↑  Chrisafis, Angelique (2013-04-02). "French reality TV under scrutiny after deaths in Cambodia". The Guardian (באנגלית בריטית). ISSN 0261-3077. נבדק ב-2017-01-14.
↑  "TV's 'Survivor' to Film on Koh Rong - The Cambodia Daily". The Cambodia Daily (באנגלית אמריקאית). 2015-02-26. נבדק ב-2017-01-14.
| --- | --- |
בקרת זהויות :  BNE: XX5653546 
מפל ליד Sok San הכפר
קבוצה קמורה לחלוטין

במתמטיקה, קבוצה קמורה לחלוטין (בספרות נקראת לעיתים דיסק) היא תת-קבוצה קמורה ומאוזנת של מרחב וקטורי מעל שדה הממשיים או שדה המרוכבים.
לקבוצות מסוג זה יש חשיבות רבה באנליזה פונקציונלית והן משמשות לתיאור מרחבים וקטוריים טופולוגים כדוגמת מרחב קמור מקומית.
בערך זה נסמן ב- V מרחב וקטורי כלשהו. כמו כן, נסמן ב- \mathbb {K}  את השדה מעליו פועל  V, כאשר  \mathbb {K} =\mathbb {R}  (שדה הממשיים) או  \mathbb {K} =\mathbb {C}  (שדה המרוכבים).
מבוא וסימונים מתמטיים

קבוצה  C\subseteq V תקרא קבוצה קמורה אם ורק אם לכל  0\leq t\leq 1 ולכל  v,u\in C מתקיים כי  tv+(1-t)u\in C.
קבוצה  B\subseteq V תקרא קבוצה מאוזנת אם ורק אם לכל  r\in \mathbb {K}  המקיים  |r|\leq 1 ולכל  v\in B מתקיים כי  rv\in B
בהינתן קבוצה  A\subseteq V מסמנים:
\operatorname {Con} (A) - נקרא הקמור של  A והוא הקבוצה הקמורה המינימלית לפי יחס ההכלה המכילה את  A.
\operatorname {Bal} (A) - נקרא הקליפה המאוזנת של  A והוא הקבוצה המאוזנת המינימלית לפי יחס ההכלה המכילה את  A.
שתי קבוצות אלו מוגדרות היטב לכל  A.
עבור  A,B\subseteq V,  v\in V ו- \lambda \in \mathbb {K}  מסמנים:
A+B:=\{a+b\mid a\in A,b\in B\}
A+v=v+A:=\{a+v\mid a\in A\}
\lambda A:=\{\lambda a\mid a\in A\}
הגדרה

בהינתן מרחב וקטורי  V מעל  \mathbb {K}  (שדה המרוכבים או הממשיים) וקבוצה  B\subseteq V, הקבוצה  B תקרא קבוצה קמורה לחלוטין אם ורק אם היא מקיימת את אחד התנאים השקולים הבאים:
B קמורה ומאוזנת
לכל  \alpha ,\beta \in \mathbb {K}  המקיימים  |\alpha |+|\beta |\leq 1, מתקיים כי  \alpha B+\beta B\subseteq B
לכל  \alpha ,\beta ,\gamma \in \mathbb {K}  המקיימים  |\alpha |+|\beta |\leq |\gamma |, מתקיים כי  \alpha B+\beta B\subseteq \gamma B
לכל  n\in \mathbb {N}  (מספר טבעי) ולכל  \alpha _{1},\dots ,\alpha _{n}\in \mathbb {K}  המקיימים  \sum _{i=1}^{n}{|\alpha _{i}|}\leq 1, מתקיים כי  \alpha _{1}B+\dots +\alpha _{n}B\subseteq B
לכל  n\in \mathbb {N}  (מספר טבעי) ולכל  \alpha _{1},\dots ,\alpha _{n},\beta \in \mathbb {K}  המקיימים  \sum _{i=1}^{n}{|\alpha _{i}|}\leq |\beta |, מתקיים כי  \alpha _{1}B+\dots +\alpha _{n}B\subseteq \beta B
אם נתון כי  \mathbb {K} =\mathbb {R} , התנאי הבא מספק:
B קמורה וסימטרית לשיקוף (כלומר,  v\in B\Leftrightarrow -v\in B)
אם נתון כי  \mathbb {K} =\mathbb {C} , התנאי הבא מספק:
B קמורה וסימטרית לסיבוב מרוכב (כלומר, לכל  v\in B ולכל  0\leq \theta \leq 2\pi  מתקיים כי  e^{i\theta }v\in B)
הקמור המאוזן

בהינתן קבוצה  A\subseteq V מגדירים את הקמור המאוזן של  A להיות:
\operatorname {Cobal} (A):=\operatorname {Con} (\operatorname {Bal} (A))
כלומר, הקמור של הקליפה המאוזנת של  A. קבוצה זו היא הקבוצה הקמורה לחלוטין המינימלית על-פי יחס ההכלה שמכילה את  A. יש להדגיש כי באופן כללי:
\operatorname {Con} (\operatorname {Bal} (A))\neq \operatorname {Bal} (\operatorname {Con} (A))
ולכן סדר הפעולות חשוב.
מרחב קמור מקומית

חשיבותן של קבוצות קמורות לחלוטין בא לידי ביטוי בהגדרה של מרחבים קמורים מקומית. מרחב וקטורי טופולוגי  V ייקרא מרחב קמור מקומית אם ורק אם לראשית שלו יש בסיס סביבות מקומי המורכב מקבוצות פתוחות קמורות לחלוטין.
אם ידוע כי פעולת חיבור הווקטורים של מרחב וקטורי רציפה לפי הטופולוגיה על  V, ניתן לעדן את הדרישה הנ"ל לכך שלמרחב יש בסיס מקומי בראשית המורכב מקבוצות קמורות כלשהן (לווא דווקא קמורות לחלוטין). את הבסיס הקמור לחלוטין ניתן לבנות על-ידי לקיחת כל הקמורים המאוזנים של רכיבי הבסיס המקורי.
למרחבים קמורים מקומית חשיבות רבה באנליזה פונקציונלית שכן הם מרחיבים את ההגדרה של מרחב נורמי ומאפשרים להגדיר בהם מבנים דיפרנציאלים מופשטים כגון נגזרת גאטו, וכן מקיימים גרסאות מוכללות של משפטים כגון משפט האן-בנך.
קשר לנורמות למחצה

לקבוצות קמורות לחלוטין קשר הדוק למושג נורמה-למחצה.
בהינתן קבוצה קמורה לחלוטין  B\subseteq V שהיא גם קבוצה בולעת, ניתן להוכיח כי פונקציונל מינקובסקי  \rho _{B} הוא נורמה-למחצה.
מהצד השני, בהינתן נורמה-למחצה (ובפרט נורמה)  \rho  ורדיוס כלשהו  r>0, הכדור הסגור  B_{r}:=\{v\in V\mid \rho (v)\leq r\} הוא קבוצה קמורה לחלוטין ובולעת, ובפרט כדור היחידה המוגדר לפיו ( r=1). יתרה מכך, ניתן להוכיח כי כל נורמה-למחצה שווה לפונקציונל מינקובסקי המוגדר ביחס לכדור היחידה הסגור שלה.
עולה מכך כי ניתן להגדיר כל נורמה-למחצה באופן חד-חד-ערכי על ידי כדור היחידה שלה, שהוא קבוצה קמורה לחלוטין.
תכונות

חיתוך (סופי או אינסופי) של קבוצות קמורות לחלוטין הוא קמור לחלוטין.
עבור מרחב וקטורי טופולוגי  V, כל קבוצה קמורה לחלוטין  B\subseteq V שהיא גם פתוחה חייבת להיות קבוצה בולעת. הדבר נובע מכך שכל סביבה של הראשית במרחב וקטורי טופולוגי היא קבוצה בולעת.
איחוד של שרשרת של קבוצות קמורות לחלוטין על-פי יחס ההכלה הוא קמור לחלוטין.
בהינתן קבוצה קמורה לחלוטין  B\subseteq V וסקלר  \lambda \in \mathbb {K} , הקבוצה  \lambda B קמורה לחלוטין.
בהינתן זוג קבוצות קמורות לחלוטין  A,B\subseteq V, הקבוצה  A+B קמורה לחלוטין.
דוגמאות

הקבוצה הריקה כתת-קבוצה של מרחב וקטורי כלשהו מהווה קבוצה קמורה לחלוטין באופן ריק.
הקבוצה  \{0\} המכילה את הראשית בלבד של מרחב וקטורי כלשהו היא קבוצה קמורה לחלוטין.
בהינתן מרחב וקטורי  V,  V עצמו הוא קבוצה קמורה לחלוטין
בהינתן מרחב וקטורי  V ותת מרחב  U\subseteq V,  U הוא קבוצה קמורה לחלוטין
ראו גם

קבוצה קמורה
קבוצה מאוזנת
פונקציונל מינקובסקי
נורמה-למחצה
מרחב קמור מקומית (אנ')
הערות שוליים

↑  Absolutely convex set, www.hellenicaworld.com
↑  absolutely convex subset in nLab, ncatlab.org
בהינתן הקבוצה באפור כהה, הקבוצה באפור הבהיר היא הקמור המאוזן שלה.
צורות חיים של צמחים

גינה בהונגריה בה נראים עצים, שיחים ודשאים.
עשב ימי במימי בוש-דו-רון שבצרפת.
צורת חיים (Life-form) - אוסף התכונות של הצמח הקשורות למחזור החיים שלו ולחלקיו הווגטטיביים, שאינם חלק ממנגנון הרבייה המינית וההפצה: הוא כולל: גובה, מידת העיצוי, מקום הפיצול של הענפים, היותו של הצמח בר-קיימא או בן-חלוף, מקומם של ניצני ההתחדשות העיקריים, משך החיים, רב-שנתיות או חד-שנתיות, אברי אגירה, אברי קיימא ועוד.
שיטות למיון צורות החיים > מיון צורת החיים על פי שיטת ראונקיה

השיטה פורסמה על ידי בוטנאי מדנמרק בשם קריסטן ראונקייר (Christen C. Raunkiær) משנת 1904. מאוחר יותר נוספו לה עוד מושגים על ידי חוקרים אחרים. השיטה מבוססת בעיקר על מיקום ניצן ההתחדשות של הצמח, ובאופן התפתחותו ביחס לחילופי עונות השנה. שיטת ראונקיר נמצאת בשימוש נרחב עד היום בשל הפשטות והבהירות שלה אשר שאף לתאר את כל מיני הצומח הקיימים בעולם על פי מיקום ניצן ההתחדשות שלהם. הוא סבר כי כל אזור בעולם מאופיין על ידי יחס שונה בין כמות המינים השייכים לצורות החיים השונות.
שיטות למיון צורות החיים > פנרופיט (Phanerophyte)

פנרופיט הוא צמח רב-שנתי שניצני ההתחדשות שלו מצויים בגובה של יותר ממטר אלד מעל פני הקרקע. הפנרופיטים מתחלקים למספר קבוצות:
שיטות למיון צורות החיים > פנרופיט (Phanerophyte) > עצים

עץ הוא צמח רב-שנתי גבוה, שהחלק הצומח העיקרי שלו מוחזק גבוה מעל הקרקע על ידי גזע בודד. העצים מתחלקים לשתי קבוצות:
שיטות למיון צורות החיים > פנרופיט (Phanerophyte) > עצים > עץ נשיר

עץ נשיר – הוא עץ המשיל את עליו בסתיו ומצמיח עלים חדשים באביב.
שיטות למיון צורות החיים > פנרופיט (Phanerophyte) > עצים > עץ ירוק-עד

עץ ירוק עד – הוא עץ שאינו משיל את עליו בסתיו ושכל חלקיו הנוספים שורדים את החורף.
שיטות למיון צורות החיים > פנרופיט (Phanerophyte) > שיחים

השיח הוא צמח רב־שנתי מעוצה בגובה של 1–5 מטרים, בעל ענפים רבים שמסתעפים סמוך לקרקע. אחדים מענפי הצמח עשויים לגדול לאורך רב ולמות בתום עונה אחת, ואילו האחרים, שהם לרוב המעוצים עשויים לשרוד ולגדול שנים רבות.
שיטות למיון צורות החיים > פנרופיט (Phanerophyte) > בן-שיח

בן -שיח (Chamaephyte): כל צמח בעל גזע מעוצה שניצני ההתחדשות שלו נמצאים בין 5–50 ס"מ מעל פני הקרקע.
שיטות למיון צורות החיים > פנרופיט (Phanerophyte) > עשב בר-שנתי

עשב רב-שנתי (Hemicryptophyte): צמח רב שנתי עשבוני שניצני ההתחדשות שלו מצויים cסמוך לפני הקרקע. עשב רב-שנתי עשוי להגיע בתקופת צמיחתו לגובה של כ-2 מטרים ויותר. ברוב העשבים הרב-שנתיים החלק שמעל האדמה שורד במשך עונה אחת, אך בצמחים אחדים חלק זה מתייבש בקיץ ובאחרים נובל בחורף. את העונות הקשות הצמח מעביר, כשרק כותרת של ניצני ההתחדשות נראית מעל פני האדמה.
קריפטופיט (Cryptophyte): צמח שניצן ההתחדשות שלו חבוי מתחת לפני האדמה, או בתוך המים, ואילו כל החלקים שנמצאים מעל הקרקע מתים בתום עונה אחת. בסוג זה נמנים שלושה תת-סוגים:
גאופיט (Geophyte) – צמח בעל איבר לאגירת מים או מזון המצוי מתחת לפני האדמה, כמו פקעת או בצל.
צמח ביצה (Helophyte) – צמח הגדל באדמת ביצה, אשר מבלה את העונות הקשות חבוי בעומק הבוץ.
צמח מים (Hydrophyte) – צמח שהשורשים שלו מצויים בקרקעית מאגר המים והעלים שלו שטים על פני המים. לרוב, לצמחי מים אין איברי אגירת מים או מזון, בגלל שפע המים ועקב העובדה שבאגמים קרקעית המים פורייה ואינה קופאת גם בטמפרטורה של 10–20 מעלות צלזיוס מתחת לאפס.
שיטות למיון צורות החיים > צמחים חד-שנתיים

חד-שנתי (Therophyte): צמח שמשלים את כל מחזור החיים שלו בשנה אחת. בתום גדילתו הצמח מפיץ זרעים ומת, ואילו הזרעים מתפתחים כשהתנאים מתאימים לכך.
שיטות למיון צורות החיים > צמחים קומנסליים

אפיפיט (Epiphyte) - צמח הגדל על גבי עץ או שיח ושורשיו אינם מחוברים לאדמה. האפיפיט מפתח שורשים מיוחדים המאפשרים לו לאגור מי גשמים או לספוג לחות מהאוויר. בניגוד לטפילים, אפיפיט אינו מנצל את משאבי הצמח התומך. הצמח נעזר בעץ או בשיח כאמצעי תמיכה ביחסים קומנסליים. סוג זה צורף לחלוקה לאחר זמנו של ראונקיה, כיוון שלא הכיר צמחים מסוג זה.
שיטות נוספות למיון צורות החיים

קיימות שיטות סיווג נוספות המבוססות על קריטריונים שונים.
השיטה הנפוצה ביותר מיון על פי זמן המחייה של הצמח.
שיטות נוספות למיון צורות החיים > מיון על פי זמן המחיה של הצמח

חד-שנתי: צמח עשבוני בעל מחזור חיים שנמשך שנה. במשך שנה זו הצמח מתפתח
מזרעים לצמח בוגר תוך הגעה לפריחה, יצירת זרעים, הפצתם ומותו של צמח האם.
דו-שנתי: צמח עשבוני בעל מחזור חיים שנמשך שנתיים. במשך ההשנה הראשונה הוא מצמיח עלים רבים, והצמח אוגר מים ומזון כדי לשרוד את החורף. במשך החורף הצמח נמצא בתרדמת, ובשנה השנייה נוצרים פרחים וזרעים. למעשה, צמח שהוא רב-שנתי באזור התפוצה המקורי שלו עשוי להפוך לדו-שנתי בתנאיי אקלים קשים יותר, או להפך, צמח שהוא חד-שנתי באזור התפוצה המקורי שלו, עשוי להפוך לדו-שנתי בתנאיי אקלים נוחים יותר.
רב-שנתי: צמח עשבוני או מעוצה בעל מחזור חיים שנמשך מספר שנים. מהלך הגדילה של צמח מסוג זה ממושך והוא יכול להגיע לעשרות או מאות שנים מרגע נביטת הזרע ועד יצירת פרחים וזרעים.
שיטות נוספות למיון צורות החיים > מיון צמחים לפי הסתגלותם לסביבה

אוטופיט צמח המיצר את מזונו באופן עצמאי
הטרופיט צמח הנעזר בייצור מזונו מצמחים אחרים
היגרופיט(אנ') צמח הצומח באזורים לחים ואינו יכול להתקים באזורים יבשים
הידרופיט(אנ') צמח הצומח בסביבה מימית, עם או ללא מליחות
הלופיט(אנ') צמח הצומח בסביבה מליחה, קרקע או מים
טרופופיט צמח הצומח בתנאי אקלים של חילופי משקעים קיצוניים במעבר בין גשמים כבדים לבין יובש
ליטופיט(אנ') צמח הצומח על פני סלעים או בתוכם
מזופיט(אנ') צמח הצומח בתנאי אקלים מאוזנים, לא קרים מדי ולא חמים מדי
מיקוטרופ צמח הצומח בתנאים סימביוטיים עם תפטיר של פטרייה באמצעות מיקוריזה שורשית
ספרופיט צמח שניזון מחומרי הרקב של צמחים אחרים שאינו מכיל כלורופיל
ספרמטופיט (אנ') צמח שמיצר זרעים
ספרמפיט (צר') צמח שמיצר גרעינים
פסמופיט (אנ') צמח הצומח באדמה חולית
קסרופיט (אנ') צמח הצומח בסביבה דלת מים
הערות שוליים

↑  autophyte, The Free Dictionary
↑  heterophyte, Oxford Reference (באנגלית)
↑  tropophyte - WordReference.com Dictionary of English, www.wordreference.com (באנגלית)
↑  Mycorrhizal Fungi Explainer and Definition, www.spun.earth
סביון - צמח חד שנתי.
אורן האצטרובל הזיפני - צמח מאריך ימים ביותר.
מיקוריזה של תפטיר פטריה עם שורשי צמח
קוד היסטונים

קוד היסטונים (באנגלית: Histone Code) היא היפותזה שהשעתוק של אינפורמציה גנטית המקודדת בדנ"א, מווסת בחלקו על ידי מודיפיקציות כימיות של חלבוני ההיסטון, בעיקר על הקצה החופשי שלהם.
יחד עם מודיפיקציות נוספות כגון מתילציה של הדנ"א עצמו, המערכת היא חלק מהקוד האפיגנטי.
היסטונים מקושרים לדנ"א ליצירת נוקלאוזומים. אלו מתחברים יחד ליצירה של סיבי כרומטין, שבתורם מרכיבים את מבנה הכרומוזום המוכר.
היסטונים הם חלבונים גלובליים עם קצה N-טרמינלי גמיש הבולט מהנוקלאוזום.
חלק ניכר מהמודיפיקציות לזנב ההיסטוני הזה מתאימות למבנה הכרומטין. גם מודיפיקציות אלו וגם מבנה הכרומטין עצמו מותאמים במידה רבה לרמות הביטוי של גנים.
הקונספט העיקרי בתאוריה זו היא כי המודיפיקציות על ההיסטונים לא קיימות רק לטובת ייצוב או ערעור הקשר בין הדנ"א להיסטונים עצמם, אלא שהן נועדו על מנת לגייס חלבונים אחרים באמצעות זיהוי ספציפי של היסטונים ששונו על ידי דומיינים חלבונים אשר נועדו למטרות אלו.
החלבונים המגויסים הם אלו שפועלים לשינוי מבנה הכרומטין באופן פעיל ומעודדים באופן זה שעתוק.
ההיפותזה

ההיפותזה היא שהאינטראקציות בין הכרומטין לדנ"א מונחות על ידי צירופי מודיפיקציות של ההיסטונים. בעוד שמקובל שמודיפיקציות (כגון מתילציה, אצטילציה, פוספורילציה וכו') של זנבות ההיסטונים משנות את מבנה הכרומטין, הבנה מלאה של המנגנונים המדויקים שבאמצעותם השינויים האלה בזנבות ההיסטונים משפיעים על האינטראקציות בין הדנ"א להיסטונים עדיין לא הושגה.
אומנם, ישנן דוגמאות ספציפיות בהן ידועים הפרטים המדויקים. לדוגמה, פוספורילציה של שיירי חומצת האמינו סרין במיקומים 10 ו-28 על היסטון H3 היא סימן להתעבות הכרומוזום. בצורה דומה, שילוב של פוספורילציה של שיירי סרין בעמדה 10 עם אצטילציה של שיירי ליזין בעמדה 14 על היסטון H3 היא סימן מובהק לשעתוק פעיל.
ההיפותזה > מודיפיקציות

חלק מהמודיפיקציות הידועות כוללות:
מתילציה – ידוע ששיירי ליזין וארגינין עוברים מתילציה. שיירי ליזין שעברו מתילציה הם הסמנים המוכרים ביותר של קוד ההיסטונים, שכן יש התאמה טובה בין שיירי ליזין ובין רמות ביטוי של גנים. יש מיתאם בין מתילציה של שיירי ליזין H3K4 ו-H3K36 ובין הפעלה של תהליך השעתוק, בעוד שיש מיתאם בין דה-מתילציה של H3K4 ובין השתקה של האזור בגן. יש מיתאם בין מתילציה של שיירי ליזין H3K9 ו-H3K27 ובין דיכוי שעתוק. ובפרט, יש מיתאם גבוה בין H3K9ME3 ובין הטרוכרומטין דחוס.
אצטילציה – מתבצע על ידי אנזימי HAT‏ (histone acetyl transferase), ודה-אצטילציה – על ידי אנזימי HDAC‏ (histone deacetylas). אצטילציה לרוב משפיעה על עיצוב הכרומטין, מכיוון שמתבצעת על שיירי ליזין בעלי מטען חיובי והופכת אותם להיות נייטרלים.
פוספורילציה
אוביקוויטינציה
ישנן עוד הרבה מודיפיקציות אפשריות של היסטונים, ומחקר רב נעשה בנושא.
ההיפותזה > נומנקלטורה

צורת הכתיבה של המודיפיקציות מורכבת מכמה חלקים:
שם ההיסטון (לדוגמה, H3).
אות אחת שמסמלת את חומצת האמינו, ומספר המייצג את המיקום בחלבון שבו חומצה אמינו זו ממוקמת (לדוגמה, האות K מייצגת ליזין).
אות או שתיים המייצגות את סוג המודיפקציה (לדוגמה, Me – מתילציה, Ac – אצטילציה, P – פוספורילציה, Ub – אוביקוויטינציה).
מספר המייצג את כמות המודיפיקציות במיקום שצוין. חלק זה נמצא רק במודיפקציות מסוג מתילציה, מכיוון שיכול להיות חד, דו או תלת מתילציה.
H3K4me3 מייצג תלת מתילציה בליזין מספר 4 הנמצא על גבי היסטון H3.
המורכבות של קוד ההיסטונים

בניגוד למודל המופשט הזה, לקוד היסטונים אמיתי יש פוטנציאל להיות מורכב ביותר. כל אחד מארבעת ההיסטונים הבסיסיים יכול לעבור מודיפיקציות שונות במספר אזורים שונים בו-זמנית. לדוגמה, בהיסטון H3 ישנם 19 שיירי ליזין שידוע שעוברים מתילציה – כל אחד מהם יכול להיות במצב של ללא-, חד-, דו- או תלת-מתילציה. בהנחה שהמודיפיקציות אינן תלויות זו בזו, ישנם 419 (כ-280 מיליארד) דפוסי מתילציה אפשריים, הרבה יותר ממספר ההיסטונים המרבי בגנום האנושי (6.4Gb / ~150bp = ~44 מיליון, בהנחה שהם דחוסים). חישוב זה אינו כולל אצטילציה של ליזין (ידוע שמתבצעת ב-9 שיירים ב-H3), מתילציה של ארגינין (ידוע שמתבצעת ב-3 שיירים ב-H3) או פוספורילציה של תריאונין, סרין וטירוזין (ידוע שמתבצעת ב-8 שיירים ב-H3). החישוב גם אינו כולל מודיפיקציות של היסטונים אחרים.
לכל נוקלאוזום בתא יכול להיות סט שונה של מודיפיקציות, ועולה השאלה האם קיימים דפוסים נפוצים של מודיפיקציות היסטונים. מחקרים שנערכו לאחרונה על כ-40 מודיפיקציות על פני פרומוטרים של הגנום האנושי, מצאו יותר מ-4,000 צירופים שונים שנמצאים בשימוש, כאשר יותר מ-3,000 מהם מופיעים בפרומוטר אחד בלבד. לעומת זאת, התגלו דפוסים המכילים סט של 17 מודיפיקציות שמופיעות יחד ביותר מ-3,000 גנים. לפיכך, דפוסים של מודיפיקציות של היסטונים אכן קיימים אך הם מאוד מורכבים, וכיום יש לנו הבנה ביוכימית מדויקת של חשיבותן של מספר יחסית קטן של מודיפיקציות.
להלן טבלה המסכמת את הקשר שבין קוד ההיסטונים ומצב השעתוק:
| סוג המודיפיקציה | היסטון> H3K4 | היסטון> H3K9 | היסטון> H3K14 | היסטון> H3K27 | היסטון> H3K79 | היסטון> H3K122 | היסטון> H4K20 | היסטון> H2BK5 |
| --- | --- | --- | --- | --- | --- | --- | --- | --- |
| חד-מתילציה | הפעלה | הפעלה |  | הפעלה | הפעלה |  | הפעלה | הפעלה |
| דו-מתילציה |  | דיכוי |  | דיכוי | הפעלה |  |  |  |
| תלת-מתילציה | הפעלה | דיכוי |  | דיכוי | הפעלה ודיכוי |  |  | דיכוי |
| אצטלציה |  | הפעלה | הפעלה | הפעלה |  | הפעלה |  |  |
ראו גם

היסטונים
אפיגנטיקה
חומצות אמינו
כרומטין
דוגמאות למודיפיקציות אפשריות
צנתור עורק הריאה

צנתור עורק הריאה או צנתור לב ימין (אנגלית: PAC ,pulmonary artery catheter או Swan-Ganz Catheter) הוא הליך רפואי, שמשמש ככלי אבחנתי. ניתן להעריך בעזרתו לחצי מילוי חדר ימין של הלב, הערכת תפוקת הלב, הערכת שסתומים והתנגדות כלי הדם. הליך זה מתבצע על ידי החדרת צנתר לכלי הדם דרך וריד ראשי על מנת להתחבר לצדו הימני של הלב ולהתקדם אל עבר עורק הריאה. ההליך מהווה כלי להערכת מטופלים עם יתר לחץ דם ריאתי, הלם לבבי, קוצר נשימה בלתי מוסבר ובדיקת השפעת תרופות על מטופל.